Държавен вестник, бр. 47, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  47
5. „Атипичен паспортен резултат“ е доклад, 
описан като атипичен паспортен резултат 
в приложимите международни стандарти.
6. „Биологичен материал“ са продукти 
(урина и кръв) от човешки организъм, взети 
за анализ за целите на допинговия контрол.
7. „Биологичен паспорт на спортиста“ 
са програмата и методите на събиране и 
класифициране на информация, описани 
в Международния стандарт за тестване и 
разследвания на САА и в Международния 
стандарт за лаборатории на САА.
8. „Вина“ е неспазване на задължение и 
проява на липса на грижа към определена 
ситуация. Факторите, които трябва да се 
вземат предвид при определянето на сте-
пента на вината на спортист или на друго 
лице, включват например: опитът; дали 
спортистът или другото лице е непълнолетен; 
специални обстоятелства, като увреждане, 
степен на пресметнатия риск от спортиста 
по отношение на възможните последствия, 
както и други факти и обстоятелства. При 
оценката на степента на вината на спортиста 
или на другото лице разглежданите обсто-
ятелства трябва съизмерно и адекватно да 
дадат обяснение на появата на отклонение на 
спортиста или на другото лице от очакваната 
норма на поведение, като например факта, 
че спортистът би пропилял възможността 
да спечели голяма сума пари по време на 
период от лишаване от права, или факта, че 
спортистът е към края на кариерата си, или 
че времето на спортния календар не биха 
били релевантни фактори за намаляване 
на периода на лишаване от права по чл. 59, 
ал. 1 и 2 или по чл. 60, ал. 2.
9. „Временно отстраняване“ е налагане 
на временна забрана на спортист или на 
друго лице за участие в състезание преди 
окончателното решение от изслушване, 
проведено по реда на чл. 8 от Световния 
антидопингов кодекс.
10. „Допингов контрол“ са всички действия 
и процедури от изготвянето на плана за раз-
пределение на проверките до крайния изход 
от всяко обжалване, включително всички 
междувременни действия и процедури, като 
подаване на информация за местонахож-
дение, вземане, запечатване, съхранение и 
транспортиране на проби до лабораторията, 
извършване на лабораторен анализ, издаване 
на разрешения за терапевтична употреба, 
управление на резултати и провеждане на 
изслушвания.
11. „Държавно първенство“ е спортна 
проява с участието на спортисти на нацио-
нално или международно ниво, която не е 
международна спортна проява.
12. „Забранена субстанция или забранен 
метод“ е субстанция или клас субстанции 
или метод, посочени като такива в Забра-
нителния списък, приет от САА.
13. „Значително съдействие“ е съдействие, 
при което оказващото го лице е длъжно да 
разкрие цялата информация за нарушения на 
антидопинговите правила, с която разполага, 
в подписани от него писмени показания и 
да окаже пълно съдействие при разследва-
нето и отсъждането по случаите, за които 
се отнася тази информация, включително да 
дава показания по време на изслушванията 
по молба на антидопинговата организация 
или разглеждащия състав. Задължително е 
предоставената информация да бъде досто-
верна и важна за обвинението, а в случай 
че обвинение не е повдигнато – да дава дос-
татъчно основания за повдигане на такова.
14. „Замърсен продукт“ е продукт, съ-
държащ забранена субстанция, която не е 
обявена на етикета или не може да бъде 
намерена при адекватно търсене в интернет.
15. „Извънсъстезателно тестване/тестване 
извън състезание“ е всяко тестване, което не 
се провежда по време на състезание.
16. „Индивидуален спорт“ е всеки спорт, 
който не е отборен.
17. „Кодекс“ е Световният антидопингов 
кодекс, приет на 5 март 2003 г. в Копенха-
ген от САА и включен в приложение № 1 
към Международната конвенция за борба с 
употребата на допинг в спорта, ратифици-
рана със закон от Народното събрание (ДВ, 
бр. 105 от 2006 г.).
18. „Конвенция на ЮНЕСКО“ е Междуна-
родната конвенция за борба с употребата на 
допинг в спорта, приета на 19 октомври 2005 г. 
от XXXIII сесия на Генералната конференция 
на ЮНЕСКО, включително всяко и всички 
изменения, приети от държавите – страни по 
Конвенцията, и Конференцията на държави-
те – страни по Международната конвенция 
за борба с употребата на допинг в спорта.
19. „Липса на вина или небрежност“ има 
в случаите, в които спортистът установи/
докаже, че без да е знаел или подозирал и 
без да е възможно да е знаел или подозирал 
при проява на крайна предпазливост, е упо-
требявал или му е била прилагана забранена 
субстанция или забранен метод или по друг 
начин е нарушил антидопингово правило. 
Освен в случай с непълнолетен, за всяко 
нарушение съгласно чл. 6, ал. 1, т. 1 спор-
тистът трябва да установи как забранената 
субстанция е влязла в неговия организъм.
20. „Липса на значителна вина или не-
брежност“ има в случаите, в които спорти-
стът установи/докаже, че неговата вина или 
небрежност при разглеждането им спрямо 
наличните обстоятелства и предвид крите-
риите за липса на вина или небрежност не 
са били съществени във връзка с наруше-